Meil siin hakkab see karuteema juba ära tüütama - igast kandist kuulda. Nädalavahetusel helistas minu vend, kes ka mesinik, ja nüüd olid siis karud tema kahes mesilagrupis rüüstamas käinud. Ühes kohas läks kolm taru, teises üks. Mul vend peab mesilasi ka  meie sünnikodus, aga seal aastaringi kedagi ei ela, ainult suvitamas käiakse, ja nii oli karud käinud läbi kõik õunapuud ja kuurid ja uurinud seal asja. Kõik oli õues segi puistatud - inimese lõhna ju pole - et kas veel midagi süüa peale mee.